Diari Oficial de la Generalitat Valenciana


Sumari del DOGV 6905, del 19-11-2012 (2012/10626)

DECRET 170/2012, de 16 de novembre, del Consell, pel qual s'inclou en el Catàleg de Forests de Domini Públic i d'Utilitat Pública de la Província de València la forest número V-189, denominada Fuente Umbría i Altres, situada en el terme municipal de Buñol i propietat de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6905

Data del DOGV
:   19-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/10199


Data del document
:   16-11-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

DECRET 170/2012, de 16 de novembre, del Consell, pel qual s'inclou en el Catàleg de Forests de Domini Públic i d'Utilitat Pública de la Província de València la forest número V-189, denominada Fuente Umbría i Altres, situada en el terme municipal de Buñol i propietat de la Generalitat. [2012/10771]  
De conformitat amb el que es disposa en els articles 16 i 18 de la Llei 43/2003, de 21 de novembre, de Forests, i en els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell, relatius a la inclusió de terrenys forestals en el Catàleg de Forests de Domini Públic i d'Utilitat Pública i els seus efectes jurídics, la Conselleria d'Infraestructures, Territori i Medi Ambient ha instruït el corresponent expedient de declaració d'utilitat pública i inclusió en el Catàleg de Forests de Domini Públic i d'Utilitat Pública de la Província de València de la forest número V-189, denominada Fuente Umbría i Altres, situada en el terme municipal de Buñol i propietat de la Generalitat. Hi ha quedat acreditada la seua importància en relació amb la protecció contra els processos erosius, i també les seues funcions ecològiques i socials, per la qual cosa procedix dictar el corresponent decret.  
En virtut d'això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 16 de novembre de 2012,  
  
DECRETE  
  
Article 1. Declaració d'utilitat pública  
Es declara d'utilitat pública la forest número V-189, denominada Fuente Umbría i Altres situada al terme municipal de Buñol i propietat de la Generalitat, amb una superfície pública de 40,6033 hectàrees, formada per les parcel·les cadastrals següents.   
  
  
  
La relació de parcel·les cadastrals que es corresponen a vials públics que travessen la forest propietat de la Generalitat són les següents:  
  
  
  
  
Estos vials es troben en el Cadastre a nom de l'Ajuntament de Buñol i tenen servitud de pas.  
  
La relació de parcel·les cadastrals que es corresponen a cursos d'aigua que travessen la muntanya propietat de la Generalitat són les següents:  
  
  
   
Superfície en parcel·les cadastrals: 377.864 m² (37,7864 hectàrees).  
Superfície inclosa en parcel·les cadastrals de camins i cursos d'aigua: 28.169 m² (2,8169 hectàrees).  
Total superfície de la forest V-189, d'acord amb els últims mesuraments realitzats: 406.033 m² (40,6033 hectàrees).  
  
Article 2. Catalogació  
S'inclou en el Catàleg de Forests de Domini Públic i d'Utilitat Pública de la Província de València la forest número V-189, denominada Fuente Umbría i Altres, amb la inscripció següent:  
1. Forest: Fuente Umbría i Altres.  
2. Número elenc: V-1034.  
3. Número del CUP: V-189.  
4. Província: València.  
5. Partit judicial: Requena.   
6. Partit registral: Chiva.  
7. Municipi: Buñol.  
8. Pertinença: Generalitat.  
9. Límits:  
a) Nord: forest d'utilitat pública número 66 i finques particulars.  
b) Est: forest d'utilitat pública número 66 i finques particulars.  
c) Sud: forest d'utilitat pública número 66.  
d) Oest: forest d'utilitat pública número 66 i finques particulars.  
10. Cabuda total: 40,6033 hectàrees.  
11. Cabuda pública: 40,6033 hectàrees.  
12. Espècie o espècies principals: Pinus halepensis, Pinus pinaster, Quercus rotundifolia, Quercus faginea i Fraxinus ornus.  
13. Inscripció registral: adquirides per donació i expropiació. Actualment es troben sense inscriure, ja que la inscripció realitzada en 1936, a favor de l'Estat, va desaparéixer junt amb els llibres registre com a conseqüència de la Guerra Civil.  
14. Delimitació: parcial. La finca està constituïda per diversos enclavaments i resulta limítrofa en la major part del seu perímetre amb la forest d'utilitat pública número 66, que es troba delimitada des de 1925.  
15. Amollonament: no.  
16. Enclavaments: no.  
17. Servituds: camins de pas i domini públic hidràulic del barranc del Fresnal.  
18. Càrregues: no hi consten.  
  
DISPOSICIÓ FINAL  
  
Única. Efectes  
Este decret produirà efectes des de l'endemà de la seua publicació en el Diari Oficial de la Comunitat Valenciana.  
  
Contra este decret, els interessats podran interposar recurs contenciós administratiu en el termini de dos mesos comptats a partir de l'endemà de la seua publicació al Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjuí de la interposició del recurs potestatiu de reposició davant del Consell, en el termini d'un mes des de l'endemà de la seua publicació en el Diari Oficial de la Comunitat Valenciana, d'acord amb el que es disposa en els articles 116 i 117 de la Llei de Règim Jurídic de les Administracions Públiques i del Procediment Administratiu Comú.   
  
València, 16 de novembre de 2012  
  
El president de la Generalitat,  
ALBERTO FABRA PART  
  
La consellera d'Infraestructures,   
Territori i Medi Ambient,  
ISABEL BONIG TRIGUEROS